Kaltsad

Kaltsad (ka kaldsad või kalsad ) on etnograafias vanemat tüüpi kitsaste säärtega pikad püksid.Eesti Entsüklopeedia Vaadatud 13.08.2020

Kaltsasid kandsid 19. sajandi II pooles ja 20. sajandi alguses põhiliselt mulgi mehed. Need püksid olid valmistatud linasest, takusest või villasest valgest riidest, nad olid lihtsalõikelised ja kitsaste säärtega, mis ulatusid allapoole sääremarja ning seoti säärepaeltega kokku. Värvliotstest kinnitati püksid paela ja aasa abil, vahel ka nööbiga.  Pükste esilõike osa jäi pooleldi lahti ja särk kippus sealt välja paistma. Selle varjamiseks kanti esilõike ees vöö küljes lakaga nahktaskut, milles hoiti nuga, raha, piipu, tubakat, tulerauda jm tarvilikku. Pükste istmikuosale oli lõikega lisatud ristkülikukujuline tükk, mis kokkuõmblemisel koguti tihedalt kurrutatud krookesse. Sellised püksid olid lätipärased ning neid nimetati ka keeruga kaltsadeks.  Eesti etnograafia sõnaraamat. Arvi Ränk. Tallinn: Eesti Keele Sihtasutus, 1996. Lk 47

Lisaks nimetati kaltsadeks mõnel pool kintspükstega kantavad linaseid, takuseid või villaseid sääriseid.Eesti keele seletav sõnaraamat Vaadatud 13.08.2020

Vaata ka
aluspüksid
dressipüksid
haaremipüksid
kaatsad
kintspüksid
põlvpüksid
püksid
teksad
uusad

 Viited 

 Välislingid 
  Eesti rahvarõivad. Helme mees. 
 Kaltsad. Viljandi Muuseum

Kategooria:Riietus
Kategooria:Eesti etnograafia